CELEX: 32020D2061
Language: el
Date: 2020-12-07 00:00:00
Title: Απόφαση (ΕΕ) 2020/2061 του Συμβουλίου της 7ης Δεκεμβρίου 2020 για τον καθορισμό της θέσης που θα πρέπει να ληφθεί εξ ονόματος της Ευρωπαϊκής Ένωσης στο πλαίσιο της επιτροπής εμπορίου που έχει συγκροτηθεί βάσει της ενδιάμεσης συμφωνίας εταιρικής σχέσης μεταξύ της Ευρωπαϊκής Κοινότητας, αφενός, και των κρατών του Ειρηνικού, αφετέρου, όσον αφορά τη θέσπιση του εσωτερικού κανονισμού της επιτροπής εμπορίου και του εσωτερικού κανονισμού των ειδικών επιτροπών

15.12.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 424/25
               
            
         ΑΠΟΦΑΣΗ (ΕΕ) 2020/2061 ΤΟΥ ΣΥΜΒΟΥΛΙΟΥ
         της 7ης Δεκεμβρίου 2020
         για τον καθορισμό της θέσης που θα πρέπει να ληφθεί εξ ονόματος της Ευρωπαϊκής Ένωσης στο πλαίσιο της επιτροπής εμπορίου που έχει συγκροτηθεί βάσει της ενδιάμεσης συμφωνίας εταιρικής σχέσης μεταξύ της Ευρωπαϊκής Κοινότητας, αφενός, και των κρατών του Ειρηνικού, αφετέρου, όσον αφορά τη θέσπιση του εσωτερικού κανονισμού της επιτροπής εμπορίου και του εσωτερικού κανονισμού των ειδικών επιτροπών
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 207 παράγραφος 4 πρώτο εδάφιο, σε συνδυασμό με το άρθρο 218 παράγραφος 9,
         Έχοντας υπόψη την πρόταση της Ευρωπαϊκής Επιτροπής,
         Εκτιμώντας τα ακόλουθα:
         
                     (1)
                  
                  
                     Στις 30 Ιουλίου 2009 η Ένωση υπέγραψε ενδιάμεση συμφωνία εταιρικής σχέσης μεταξύ της Ευρωπαϊκής Κοινότητας, αφενός, και των κρατών του Ειρηνικού, αφετέρου (1), («συμφωνία»), η οποία θεσπίζει πλαίσιο για μια συμφωνία οικονομικής εταιρικής σχέσης. Η συμφωνία εφαρμόζεται προσωρινά από την Παπουασία-Νέα Γουινέα από τις 20 Δεκεμβρίου 2009, τα Φίτζι από τις 28 Ιουλίου 2014, τη Σαμόα από τις 31 Δεκεμβρίου 2018 και τις Νήσους Σολομώντος από τις 17 Μαΐου 2020.
                  
               
                     (2)
                  
                  
                     Με το άρθρο 68 της συμφωνίας συγκροτείται επιτροπή εμπορίου («επιτροπή εμπορίου ΕΕ-Ειρηνικού») η οποία ασχολείται με όλα τα ζητήματα που είναι αναγκαία για την εφαρμογή της συμφωνίας.
                  
               
                     (3)
                  
                  
                     Δυνάμει του άρθρου 68 της συμφωνίας η επιτροπή εμπορίου ΕΕ-Ειρηνικού θεσπίζει τον εσωτερικό της κανονισμό και μπορεί να συστήσει ειδικές επιτροπές στις οποίες παραχωρεί ειδικές αρμοδιότητες λήψης αποφάσεων όπως προβλέπεται στις σχετικές διατάξεις της συμφωνίας.
                  
               
                     (4)
                  
                  
                     Η επιτροπή εμπορίου ΕΕ-Ειρηνικού, κατά την όγδοη συνεδρίασή της, θα θεσπίσει τον εσωτερικό της κανονισμό και τον εσωτερικό κανονισμό των ειδικών επιτροπών.
                  
               
                     (5)
                  
                  
                     Η Ένωση θα πρέπει να καθορίσει τη θέση που θα ληφθεί στο πλαίσιο της επιτροπής εμπορίου ΕΕ-Ειρηνικού όσον αφορά τη θέσπιση του εν λόγω εσωτερικού κανονισμού,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Η θέση που πρέπει να ληφθεί εξ ονόματος της Ένωσης κατά την όγδοη συνεδρίαση της επιτροπής εμπορίου ΕΕ-Ειρηνικού που θεσπίστηκε βάσει της ενδιάμεσης συμφωνίας εταιρικής σχέσης μεταξύ της Ευρωπαϊκής Κοινότητας, αφενός, και των κρατών του Ειρηνικού, αφετέρου, όσον αφορά τη θέσπιση του εσωτερικού κανονισμού της επιτροπής εμπορίου ΕΕ-Ειρηνικού και των ειδικών επιτροπών βασίζεται στο σχέδιο απόφασης της επιτροπής εμπορίου ΕΕ-Ειρηνικού (2).
         
         
            Άρθρο 2
            Μετά την έκδοσή της, η απόφαση της επιτροπής εμπορίου ΕΕ-Ειρηνικού δημοσιεύεται στην Επίσημη Εφημερίδα της Ευρωπαϊκής Ένωσης.
         
         
            Άρθρο 3
            Η παρούσα απόφαση αρχίζει να ισχύει την ημερομηνία της έκδοσής της.
         
         
            Βρυξέλλες, 7 Δεκεμβρίου 2020.
            
               
                  Για το Συμβούλιο
               
               
                  Ο Πρόεδρος
               
               J. BORRELL FONTELLES
            
         
         
            (1)  ΕΕ L 272 της 16.10.2009, σ. 2.
         
            (2)  Βλέπε έγγραφο ST 11960/20 στην ιστοσελίδα http://register.consilium.europa.eu.